Západozemie

Západozemie (angl. "Westeros") je fiktívny kontinent zo série kníh Pieseň ľadu a ohňa (orig. "A Song of Ice and Fire") napísaná Georegom R. R. Martinom. Západozemie patrí do fiktívneho sveta, ktorý sa nazýva "Známy svet". Odohráva sa na ňom kniha Oheň a krv, Rytier Siedmich kráľovstiev a z väčšej časti aj známa románová séria Pieseň ľadu a ohňa. Je tiež prevažne dejiskom seriálu Game of Thrones.
Západozem je dlhý kontinent pretiahnutý v smere sever-juh, minimálne z troch strán ohraničený morom. Striedajú sa na ňom klimatické pásma – jeho severný koniec je trvale zamrznutý, kým na južnom konci sú horúce púšte. Väčšinu zmapovanej plochy Západozeme pokrýva ríša zvaná Sedem kráľovstiev, v ktorej prebiehajú boje o moc. Sedem kráľovstiev je zo severnej strany ohraničené obrovským Múrom, ľadovou stavbou, ktorú stráži Nočná hliadka. Mapka Západozeme sa nachádza v každej z kníh Pieseň ľadu a ohňa a v seriáli Hra o tróny sa objavuje počas úvodnej zvučky.
Klíma.
Západozemie leží vo svete, v ktorom majú ročné obdobia premenlivú a nepredvídateľnú dĺžku. Napríklad leto, v ktorom sa knižné séria začína odohrávať, trvá už desať rokov. Rovnako dlhé a neúprosné sú zimy, z ktorých majú obyvatelia Západozemia strach. Okrem chladu a neúrody existujú náznaky, že spolu so zimou prichádza bližšie neurčené zlo. Zmenu ročného obdobia ohlasujú biele havrany poslané z Citadely v Starom meste. V sérii Pieseň ľadu a ohňa sme svedkami leta (dielo Hra o tróny), jesene (Súboj kráľov, Búrka mečov, Hostina pre vrany, Tanec s drakmi) a v posledných dvoch knihách aj začiatku zimy. 
Ďaleko za Múrom sa nachádza oblasť večnej zimy. Aj samotný Múr postavený z ľadu (a kúziel) je vo veľmi chladnej zóne. Južne od Múru sa nachádza Sever, bývalé samostatné kráľovstvo typické rozľahlými, temnými lesmi. Aj v lete sú dni na Severe chladné a noci studené, môžu sa objaviť snehové metelice. V zime zapadá Sever veľmi hrubou vrstvou snehu.
Smerom na juh sa podnebie postupne otepľuje. Hlavné mesto, Kráľ prístav, leží v zóne, kde sneží už iba v zime. Južnejšie od neho je kráľovský les a Rovina, úrodné teplé územie. Najjužnejšia časť svetadielu, bývalé kráľovstvo Dorn, je miestom horúcich púští.
Geografia.
Západozemie je rozdelené na sedem kráľovstiev:
Západozemie je úzky svetadiel s členitým pobrežím tiahnuci sa v smere sever-juh. Z východnej, západnej aj južnej strany ho ohraničuje more. More na východnej strane je úzke, preto sa mu hovorí Úzke more. Za ním je ďalší kontinent, kde sa odohráva menšia časť deja Piesne ľadu a ohňa a seriálu Game of Thrones. Obyvatelia Západozemia nevedia, či existuje nejaká pevnina aj ďalej na západ, hoci podľa knihy "Oheň a krv" sa to niekoľko výprav už pokúšalo zistiť.
Hory.
Západozemie má niekoľko pohorí. Jedno z najvýznamnejších oddeľuje úrodné a krásne údolie Arryn od zvyšku Siedmich kráľovstiev. Dve pohoria sú súčasťou Severu, južnejšie z nich sa nazýva Mohylovým krajom. Hornaté je aj územie Lannisterovcov na západe a pohorie tiež oddeľuje južanský Dorn od zvyšku ríše.
Vodstvo.
Z riek sa najčastejšie spomína Trojzubec, rieka, do ktorej sa zlievajú tri menšie rieky: Modrý bodec, Zelený bodec a Červený bodec. Ďalšou významnou riekou je Čierna voda, ktorá preteká hlavným mestom ríše, Kráľovým prístavom, a vlieva sa v ňom do Ćiernovodnej zátoky. 
Najväčším jazerom kontinentu je Božie oko severne od Kráľovho prístavu. Na jeho brehu stojí najväčší hrad v ríši, údajne prekliata Harrenova tvrdza. V tomto jazere je ostrov zvaný Ostrov tvárí. 
Ostrovy.
K Západozemiu patrí niekoľko ostrovov. Najznámejšie a pre knihy najdôležitejšie sú
Rastlinstvo a živočíšstvo.
Rastlinstvo.
V Západozemí rastú druhy stromov známe aj z nášho sveta, napríklad duby, borovice či buky. Nachádza sa tu ale aj niekoľko fiktívnych druhov, napríklad železostromy a čarostromy. Čarostomy zvané tiež stromy srdca majú bledú kôru, červené lístie a do ich kmeňov sú vyrezané tváre. 
Živočíšstvo.
V Západozemí žijú prevažne živočíšne druhy známe z nášho sveta, vrátane domestifikovaných zvierat. V lesoch žijú napríklad vlky, jelene a diviaky, vo vode pstruhy, z vtáctva havrany, jastraby či orly. Vyskytujú sa tu však aj vyhynuté druhy ako sú mamuty či fiktívne pratury alebo zriedkavo sa vyskytujúce pravlky. Najmä pravlky zohrávajú v Piesni ľadu a ohňa významnú úlohu, keď si každé z detí Eddarda Starka vychová jedno vĺča z vrhu, ktorého matka zahynula. Pravlky sú väčšie ako bežné vlky, silnejšie aj zúrivejšie. Skrotené pravlky Starkových detí sa navyše vyznačujú veľkou inteligenciou, známkami telepatie a schopnosťou vycítiť zlo a zradu.
Medzi vyhynuté druhy Západozemia patria draky.
História.
Prvotnými obyvateľmi Západozemia boli takzvané "deti lesa". Ich pôvod nie je známy, vek ich vlády sa označuje ako Vek úsvitu. Boli to magické stvorenia, aj v dospelosti malé ako deti, odtiaľ pochádza ich názov. Uctievali starých bezmenných bohov a čarostromy. Deti lesa oplývali magickými schopnosťami. 
12 000 rokov pred súčasným dianím prišla do Západozemia cez Dornské rameno rasa Prvých ľudí, ktorí sem prišli hľadať lepší život. Začali vojnu s deťmi lesa. Zvíťazili, no po vojne obidve rasy uzavreli mierovú dohodu a podelili si územia. Po niekoľkých rokoch dokonca neveriaci Prví ľudia prijali vieru detí lesa v Starých bohov.
O 4000 rokov neskôr prišla z Essosu (Východného kontinentu) rasa plavovlasých Andalov, ktorí viedli víťaznú vojnu proti Prvým ľuďom. Andalovia si rozdelili Západozemie a začali žiť vo svojich vlastných kráľovstvách, vytvorili si vlastnú vieru a jazyk. Neskôr sa Andalovia snažili dobyť aj Sever, kde si Prví ľudia udržali vládu. Hoci boli Andalovia porazení, Prví ľudia postupne prijali andalský jazyk za svoj. Za éry Andalov Deti lesa zmizli. Množstvo obyvateľov Západozemia si myslí, že vymreli, v skutočnosti však prežívajú za Múrom. 
Neskôr sa v Západozemí sformovali sedem kráľovstiev, na čele každého bol iný kráľovský rod. Severu napríklad vládol rod Starkovcov, východu rod Arrynovcov. Každú generáciu proti sebe nejaké z kráľovstiev bojovali. 
Charakteristika Siedmich kráľovstiev.
Kráľovstvo Severu.
Kráľovstvo Severu je jedinou časťou Západozemia, kde žijú Prví ľudia v majorite. Tiež je to jediné kráľovstvo, kde sa väčšinovo uctievajú Starí bohovia. Vládnuca dynastia sú Starkovci, ktorí pochádzajú od Brandona Staviteľa. Ten na sever priniesol život počas Andalskej invázie, postavil Zimovres a Múr. 
Kráľovstvo Údolia a Hôr.
Kráľovstvo Údolia a Hôr je prvé kráľovstvo, do ktorého dorazili Andalovia počas svojej veľkej invázie do Západozemia. Práve Údolie sa stalo miestom, kde Andalovia porazili Prvých ľudí. Arrynovci sú jedna z najstarších dynastií v Západozemí.
Divosi.
Za Múrom sa nachádza takzvaný Prekliaty les. Žije v ňom kmeň divokých ľudí, ktorí nespadajú pod vládu Siedmich kráľovstiev. Hovoria si slobodný ľud, žijú v malých dedinách, svojich mŕtvych namiesto pochovávania spaľujú. Nočná hliadka sa častokrát považuje za spolok, ktorého jedinou úlohou je chrániť Sedem kráľovstiev pred týmito divochmi. Neoficiálnym vodcom divochov je Mance Nájazdník, zbeh Nočnej hliadky. 
Éra Targaryenských kráľov.
O 7700 rokov neskôr prichádza do Dračieho Kameňa valyrijský veľkovojvoda Aegon Targaryen a začína s plánovaním invázie do Západozemia. Po veľkom plánovaní sa Aegon Targaryen vylodil v Čiernovodnej zátoke so svojimi vojakmi a troma drakmi (Balerionom, Vhagarom a Meraxesom). Spolu so svojimi sestrami/manželkami (Vo Valýrii bol incest normálny) tak zahájil veľké dobývanie Západozemia.
Najskôr zaútočil na kráľovstvo Železných Ostrovov (ktoré v tej dobe držalo Trojzubec) a dal kráľovi Harrenovi na výber: Buď sa poddá novému kráľovi alebo jeho celá dynastia vymrie. Harren bol silný a bojaschopný kráľ, ktorý sa rozhodol pre vojenskú konfrontáciu. Krvavý boj o hlavné mesto Harrenhal rozhodol pre seba Aegon, najmä vďaka svojim trom drakom. Tí celé mesto vypálili a odvtedy je to len ruina. Po boji sa Aegon rozhodol poskytnúť Ostrovnej šľachte privilégium, ktoré obsahovalo voľbu nového Lorda Železných ostrovov (vyhral ju rod Greyjoyovcov).
Aegon po krátkej prestávke vytiahol na Búrkovú krajinu. Kráľ Agrillak dostal podobné ultimátum ako Harren: povoliť sa alebo zomrieť. Ani po jatkách v Harrenhale sa však nepodvolil a začal s Aegonom bojovať; skončil však ešte horšie. Nielenže bol zbavený moci, ale Búrkovú krajinu získal brat-bastard Aegona, ktorý ukradol erb aj heslo jeho dynastie.
Po Búrkovej sa Aegon vydal do Roviny. Tá však vytvorila alianciu s kráľovstvom Skaly a tak musel bojovať proti dvom kráľovstvám. V bitke pri krvavom poli opäť použil drakov a kráľ Mern z Roviny bol upálený zaživa. Po tejto katastrofickej porážke sa kráľ Lorren zo Skaly Aegonovi vzdal. Rovina pripadla Tyrellovcom, ktorí boli majordómovia kráľa Merna.
Po obsadení Skaly a Plání Aegon zaslal ultimátum Severu a do Údolia a Hôr. Tie sa zhodli na tom, že Aegonovi draci sú neporaziteľní a obe dynastie (Starkovci a Arrynovci) sa vzdali. Po rezignácii kráľa Torrena Starka ho začali severania nazývať „kráľom, ktorý pokľakol“.
Slobodným tak zostal už len Dorn, ale Aegon sa ho rozhodol neobsadiť. Po svojich víťazstvách začal byť prezývaný "dobyvateľ". Ako hlavné mesto si zvolil miesto svojho prvého vylodenia Čieronovodú zátoku a premenoval ho na Kráľov prístav. Potom dal ukuť Železný trón a vytvoril kráľovskú gardu, zloženú z najlepších rytierov Západozemia, ktorá mu mala slúžiť ako telesná stráž. Dal vynulovať kalendár a roky sa začali počítať od jeho vylodenia. Takto sa začala éra Targaryenských kráľov. O dve storočia neskôr sa vďaka sobášu pridal k ríši aj Dorn.
Posledným Targaryenovským kráľom bol Aerys II, prezývaný Šialený kráľ. Keď začalo vyvražďovanie Šialeným kráľom, Robert Baratheon povstal, aby Aerysa II. zosadil z trónu. Rebélia skončila výhrou Baratheona a znamenala koniec éry Tragaryenských kráľov.
Rebélia Roberta Baratheona.
Kráľ Aerys vo svojom šialenstve začal popravovať; na jeho rozkaz boli popravení Brandon Stark a jeho otec Rickard Stark. Po ich smrti a únose Lyanny Starkovej, Robertovej snúbenice, Robert Baratheon Šialenému kráľovi vyhlásil vojnu. K Robertovi sa pripojili jeho dobrý priateľ Eddard Stark, Jon Arryn a Hoster Tully. Robert Baratheon odišiel na sever stretnúť sa s Aerysom v boji, zatiaľ čo obranu Búrlivého Konca zveril svojmu bratovi Stannisovi. Vytiahol na Trojzubec a tam sa stretol s vojakmi Severu, Údolia a Riekokrajín. Zatiaľ čo Robert bojoval na Trojzubci, Eddard Stark vytiahol na Kráľov prístav; to však už bolo obsadené Lannisterovcami, ktorí zabili kráľa Aerysa a jeho deti. Pri príchode Eddarda Starka mu Kráľov prístav prenechali. Robert Baratheon zabil na Trojzubci Rhaegara Targaryena. Stannis Baratheon držal Búrlivý koniec proti jednotkám Tyrellov a Martellov, ktoré ho obliehali; keď sa dozvedeli o Targaryenskej prehre, vzdali sa Robertovi. Ten po Aerysovom zosadení nastúpil na trón ako Robert I. Baratheon. Udialo sa tak štrnásť rokov pred začiatkom deja Piesne ľadu a ohňa. 
Kultúra a spoločnosť.
Technológiami a kultúrou pripomína Západozemie stredovekú Európu. Dominantná je viera v bohov, ženy majú v spoločnosti nižšie postavenie než muži (výnimku tvoria len divosi), uzatvárajú sa politické manželstvá, ľudia sa kastujú podľa pôvodu. Nemanželský pôvod sa považuje za veľmi dehonestujúci a deti narodené mimo manželstva dostávajú špeciálne priezviská, z ktorých je ich pôvod hneď jasný. Toto priezvisko je v každom z bývalých siedmich kráľovstiev iné – na Sever napríklad znie „Snow“, v údolí Arryn „Stone“, v Rovine "Flower" a v Dorne „Sand“.
O zábavu sa starajú potulní speváci, herci a dvorní šašovia. 
Šľachtické rody žijú v hradoch, cestuje sa na koňoch, platidlom sú medené, strieborné a zlaté mince. Správy sa posielajú vycvičenými čiernymi havranmi. Otrokárstvo tu na rozdiel od východného kontinentu nie je povolené. 
Majstri.
Špeciálnou skupinou ľudí sú tzv. majstri. Z dnešného pohľadu ide o vedcov, lekárov, učiteľov a mudrcov v jednom. Majstri ošetrujú rany a liečia choroby, vedia čítať a počítať, pozorujú oblohu, starajú sa o poštovné havrany. Symbolom ich múdrosti je reťaz na krku, kde je každý článok vyrobený z iného kovu symbolizujúceho iné odvetvie, v ktorom sa vyučili. Za majstrov sa muži vyučia v Citadele, stavbe v Starom meste, ktoré leží na juhu ríše.
Náboženstvá.
V Západozemí existuje niekoľko rôznych náboženstiev:
Každá podoba má vlastnú sochu, v menších septách len vyrezávanú tvár či namaľovaný obraz. Každej podobe boha sa obetuje v inej situácii. Pred vojnou ľudia obetujú a modlia sa k Bojovníkovi, za zdravý pôrod sa modlia tehotné ženy a ich muži k Matke, remeslá a remeselné výrobky chráni Kováč, Starena je symbolom múdrosti a rozumu. 
Mágia.
Mágia v Siedmich kráľovstvách nie je každodennou záležitosťou. Množstvo ľudí na ňu preto už neverí, považuje ju za vymretú. Divosi, ktorí žijú v bližšom kontakte s magickými bytosťami, o nej však nepochybujú. Humanoidné magické bytosti spomínané v sérii sú